
DR.30.10.2017                                                        27                   

 
(ii) hapuskan tol; 

(iii) pendidikan percuma untuk semua; 

(iv) pelaksanaan gaji minimum RM1,500 di seluruh negara; 

(v) rumah mampu milik; 

(vi) dasar hapus rasuah; 

(vii) hapus campur tangan politik dalam FELDA; 

(viii) menaikkan royalti minyak 20 peratus kepada negeri Kelantan, 
Terengganu, Sabah dan Sarawak; 

(ix) cuti bersalin 120 hari; dan, 

(x) dana RM15 bilion untuk pembangunan Sabah dan Sarawak. 

Tuan Yang di-Pertua, dua hari kemudian, Yang Amat Berhormat Pekan 
membentangkan pula Bajet Kerajaan 2018, Kerajaan Barisan Nasional di mana beberapa 
pengumuman dilakukan yang nampaknya berunsur penjiplakan, meniru idea Belanjawan 
Pakatan Harapan... [Tepuk] Antaranya termasuk berkaitan tol, GST dan cuti bersalin.  

Sebagai contoh, Pakatan Harapan kemukakan pelan penghapusan tol di jalan raya 
di seluruh Malaysia. Penghapusan tol-tol ini kami cadangkan dilaksanakan secara 
berperingkat. Kita akan mulakan proses ini dengan memastikan semua perjanjian tol 
didedahkan secara awam dan pakar-pakar forensik kewangan akan dilantik untuk membuat 
analisa terperinci. Sekiranya terdapat terma-terma yang berat sebelah, kami akan 
memulakan proses runding semula. Kami juga akan menyemak semua kos untuk mengambil 
alih semua konsesi tol. Sekurang-kurangnya kita akan bermula dengan pembekuan semua 
kadar kenaikan tol dan juga memulakan proses mengurangkan kadar yang ada.  

Langkah ini akan menjimatkan kos pengangkutan yang ditanggung oleh rakyat 
untuk sekian lama. Langkah ini juga berbeza dengan pengumuman YAB Pekan yang 
membataskan pemansuhan tol dicuma empat lokasi terpilih. Saya mohon jangan terburu-
buru mengalu-alukan pemansuhan empat tol ini. Kenapa? Kenapa? 

Dato’ Dr. Haji Noor Azmi bin Ghazali [Bagan Serai]: [Bangun]  

Datuk Seri Dr. Wan Azizah binti Wan Ismail [Permatang Pauh]: Nanti sekejap 
saya hendak jawab saya punya persoalan ini. Kenapa kita tidak boleh kata, “Woahhh dah 
mansuh empat tol ini!”. Apabila ditanya oleh wartawan di luar Dewan, Yang Berhormat Bagan 
Serai, Menteri Kewangan II memberitahu bahawa kerajaan tidak akan memberi pampasan 
kepada pemilik tol tetapi, tetapi- back tetapi akan memanjangkan tempoh konsesi tol yang 
lain. Ini adalah seumpama mencuri wang daripada pengguna tol-tol yang lain untuk 
membayar penghapusan empat tol ini. Satu sen pun tidak akan dikeluarkan oleh kerajaan.  

Dato’ Abdullah Sani bin Abdul Hamid [Kuala Langat]: [Bangun]   

Datuk Seri Dr. Wan Azizah binti Wan Ismail [Permatang Pauh]: Beban 
pemansuhan empat tol ini akan ditanggung penuh oleh rakyat. 

Dato’ Abdullah Sani bin Abdul Hamid [Kuala Langat]: Yang Berhormat 
Permatang Pauh, buat pencelahan. 

Datuk Seri Dr. Wan Azizah binti Wan Ismail [Permatang Pauh]: Sila. Sekejap. 

Dato’ Abdullah Sani bin Abdul Hamid [Kuala Langat]: Terima kasih. Saya 
terpanggil untuk menanya Yang Berhormat Permatang Pauh... 

Timbalan Yang di-Pertua [Datuk Seri Dr. Ronald Kiandee]: Tadi terheret, 
sekarang terpanggil Yang Berhormat. 

Dato’ Abdullah Sani bin Abdul Hamid [Kuala Langat]: Terpanggil. Kalau macam 
inilah main pindah sahaja kos itu kepada rakyat, kalau kerajaan tidak keluarkan satu sen pun 
mengikut laporan Menteri Kewangan II itu, bermaksud secara jujurnya, tidak payah jadi 
kerajaanlah. Ini tindakan yang tidak jujur dan saya hendak bertanya Yang Berhormat 
Permatang Pauh, adakah ini bertujuan untuk memancing undi di Selangor, Johor dan Kedah 
memandangkan Johor dan Kedah sudah pasti insya-Allah, akan ditawan oleh Pakatan 
Harapan. Mohon pencerahan. Terima kasih. 



(ii) hapuskan tol; (iii) pendidikan percuma untuk semua; (iv) pelaksanaan gaji minimum RM1,500 di seluruh negara; (v) rumah mampu milik; (vi) dasar hapus rasuah; (vii) hapus campur tangan politik dalam FELDA; (viii) menaikkan royalti minyak 20 peratus kepada negeri Kelantan, Terengganu, Sabah dan Sarawak; (ix) cuti bersalin 120 hari; dan, (x) dana RM15 bilion untuk pembangunan Sabah dan Sarawak. Tuan Yang di-Pertua, dua hari kemudian, Yang Amat Berhormat Pekan membentangkan pula Bajet Kerajaan 2018, Kerajaan Barisan Nasional di mana beberapa pengumuman dilakukan yang nampaknya berunsur penjiplakan, meniru idea Belanjawan Pakatan Harapan... [Tepuk] Antaranya termasuk berkaitan tol, GST dan cuti bersalin. Sebagai contoh, Pakatan Harapan kemukakan pelan penghapusan tol di jalan raya di seluruh Malaysia. Penghapusan tol-tol ini kami cadangkan dilaksanakan secara berperingkat. Kita akan mulakan proses ini dengan memastikan semua perjanjian tol didedahkan secara awam dan pakar-pakar forensik kewangan akan dilantik untuk membuat analisa terperinci. Sekiranya terdapat terma-terma yang berat sebelah, kami akan memulakan proses runding semula. Kami juga akan menyemak semua kos untuk mengambil alih semua konsesi tol. Sekurang-kurangnya kita akan bermula dengan pembekuan semua kadar kenaikan tol dan juga memulakan proses mengurangkan kadar yang ada. Langkah ini akan menjimatkan kos pengangkutan yang ditanggung oleh rakyat untuk sekian lama. Langkah ini juga berbeza dengan pengumuman YAB Pekan yang membataskan pemansuhan tol dicuma empat lokasi terpilih. Saya mohon jangan terburu- buru mengalu-alukan pemansuhan empat tol ini. Kenapa? Kenapa?. Dato' Dr. Haji Noor Azmi bin Ghazali [Bagan Serai]: [Bangun]. Datuk Seri Dr. Wan Azizah binti Wan Ismail [Permatang Pauh]: Nanti sekejap saya hendak jawab saya punya persoalan ini. Kenapa kita tidak boleh kata, "Woahhh dah mansuh empat tol ini!". Apabila ditanya oleh wartawan di luar Dewan, Yang Berhormat Bagan Serai, Menteri Kewangan II memberitahu bahawa kerajaan tidak akan memberi pampasan kepada pemilik tol tetapi, tetapi- back tetapi akan memanjangkan tempoh konsesi tol yang lain. Ini adalah seumpama mencuri wang daripada pengguna tol-tol yang lain untuk membayar penghapusan empat tol ini. Satu sen pun tidak akan dikeluarkan oleh kerajaan. Dato' Abdullah Sani bin Abdul Hamid [Kuala Langat]: [Bangun]. Datuk Seri Dr. Wan Azizah binti Wan Ismail [Permatang Pauh]: Beban pemansuhan empat tol ini akan ditanggung penuh oleh rakyat. Dato' Abdullah Sani bin Abdul Hamid [Kuala Langat]: Yang Berhormat Permatang Pauh, buat pencelahan. Datuk Seri Dr. Wan Azizah binti Wan Ismail [Permatang Pauh]: Sila. Sekejap. Dato' Abdullah Sani bin Abdul Hamid [Kuala Langat]: Terima kasih. Saya terpanggil untuk menanya Yang Berhormat Permatang Pauh... Timbalan Yang di-Pertua [Datuk Seri Dr. Ronald Kiandee]: Tadi terheret, sekarang terpanggil Yang Berhormat. Dato' Abdullah Sani bin Abdul Hamid [Kuala Langat]: Terpanggil. Kalau macam inilah main pindah sahaja kos itu kepada rakyat, kalau kerajaan tidak keluarkan satu sen pun mengikut laporan Menteri Kewangan II itu, bermaksud secara jujurnya, tidak payah jadi kerajaanlah. Ini tindakan yang tidak jujur dan saya hendak bertanya Yang Berhormat Permatang Pauh, adakah ini bertujuan untuk memancing undi di Selangor, Johor dan Kedah memandangkan Johor dan Kedah sudah pasti insya-Allah, akan ditawan oleh Pakatan Harapan. Mohon pencerahan. Terima kasih.